**Svetový deň vody 2019**

**Regionálny úrad verejného zdravotníctva so sídlom v Dolnom Kubíne** sa ako každoročne aj tento rok zapája do aktivít Svetového dňa vody so zámerom zabezpečiť osvetu, vzdelávanie a prístup verejnosti k informáciám o pitnej vode, ako jednej z najdôležitejších súčasti života človeka.

Pri tejto príležitosti dňa **21.03.2019 /štvrtok/** budúodborní pracovníci oddelenia hygieny životného prostredia v  čase  **od 8.00 do 13.00 hod.**  poskytovať všetkým záujemcom osobne na adrese: Nemocničná 12 Dolný Kubín /prízemie č. dverí 11, 12 a 13 / alebo telefonicky na telefónnych číslach: 043/5504822, 043/5504823 a  0915 468 180, **konzultácie a odborné poradenstvo** v oblasti zdravotnej bezpečnosti pitnej vody, kvality pitnej vody z verejných vodovodov, individuálnych studní ako aj **orientačné vyšetrenie prinesenej vzorky pitnej vody** /najmä individuálne vodné zdroje/. Priamo na mieste budú orientačne stanovené dva ukazovatele **dusitany** a **dusičnan**y pomocou testovacích indikátorových prúžkov.

Chceme však zároveň aj upozorniť obyvateľov jednotlivých regiónov, že príslušný úrad verejného zdravotníctva v Dolnom Kubíne **nebude pri príležitosti Svetového dňa vody 2019 zabezpečovať minimálnu ani úplnú laboratórnu analýzu vzoriek vôd.**

MVDr. Bibiana Baranovičová

vedúca odd. hygieny životného prostredia

Nemocničná 12

026 01 Dolný Kubín

telefón: 043/5504822, 043/5504830, 043/5504834 a 0915468180

e-mail: [dk.baranovicova@uvzsr.sk](mailto:dk.baranovicova@uvzsr.sk), [dk.hzp@uvzsr.sk](mailto:dk.hzp@uvzsr.sk)